Bezenye Községi Önkormányzat Képviselő-testülete a Közalkalmazottak jogállásáról szóló 1992. évi XXXIII. törvény 20/A. §-a alapján pályázatot hirdet

**tanyagondnoki munkakör betöltésére**

**A közalkalmazotti jogviszony időtartama:** határozatlan idejű közalkalmazotti jogviszony, 3 hónap próbaidő kikötésével

**Foglalkoztatás jellege:** teljes munkaidő

**Munkavégzés helye: Győr-Moson-Sopron megye, Bezenye, Szabadság utca 50.**

**Munkakörbe tartozó feladatok:** tanyagondnoki szolgáltatás nyújtása az önkormányzat által jóváhagyott szakmai program alapján: közreműködés az étkeztetésben, házi segítségnyújtás biztosításában. Az egészségügyi ellátáshoz való hozzájutás biztosítása, így a háziorvosi rendelésre szállítás, egyéb egészségügyi intézménybe szállítás, gyógyszerkiváltás, gyógyászati segédeszközhöz való hozzájutás biztosítása, óvodáskorú, iskoláskorú gyermekek szállítása. Egyéb szolgáltatások: hivatalos ügyek intézésének segítése. Közösségi, művelődési, sport- és szabadidős rendezvények szervezése.

**Illetmény és juttatások:** az illetmény megállapítására és juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók

**Pályázati feltételek:**

* 8 általános iskolai végzettség,
* legalább „B” kategóriás, érvényes vezetői engedély,
* legalább 2 év gépjárművezetői gyakorlat,
* magyar állampolgárság,
* büntetlen előélet,
* cselekvőképesség,
* tanyagondnoki képzés vállalása a foglalkoztatás kezdő időpontjától számított egy éven belül.

**A pályázat elbírálásánál előnyt jelent:**

* középfokú/szakmunkás végzettség,
* hivatásos gépjárművezetői engedély
* jó helyismeret

**Elvárt kompetenciák:**

* szociális érzékenység,
* empátia,
* rugalmasság
* jó szervezőkészség
* kötetlen munkaidő vállalása

**A pályázat részeként benyújtandó iratok, igazolások:**

* Fényképes szakmai önéletrajz,
* A pályázati feltételeknek való megfelelést tanúsító okiratok másolata,
* vezetői engedély másolata,
* 3 hónapnál nem régebbi erkölcsi bizonyítvány másolata,
* nyilatkozat arról, hogy a pályázó a pályázatban foglalt személyes adatainak pályázattal kapcsolatos kezeléséhez hozzájárul,
* nyilatkozat arról, hogy a tanyagondnoki képzést vállalja**.**

**A munkakör betölthetőségének időpontja: 2021. június 1.**

**A pályázat benyújtásának határideje: 2021. április 15.**

**A pályázat benyújtásának módja:**

* postai úton, a pályázatnak Bezenye Községi Önkormányzat Képviselő-testülete címére történő megküldésével (9223 Bezenye, Szabadság u. 50.). Kérjük a borítékon feltüntetni a „pályázat a tanyagondnoki állás betöltésére” szöveget.
* személyesen: Márkus Erika polgármesternél, 9223 Bezenye, Fő u. 50.

**A pályázat elbírálásának módja, rendje:** a pályázatot Bezenye Községi Önkormányzat Képviselő-testülete bírálja el. A pályázati kiírással kapcsolatosan további információt Márkus Erika polgármester ad.

**A pályázat elbírálásának határideje:** A pályázatot Bezenye Községi Önkormányzat Képviselő-testülete bírálja el, a pályázat beadását követő képviselő-testületi ülésen

**A pályázati kiírás további közzétételének helye, ideje:**  [www.bezenye.hu](http://www.bezenye.hu), Bezenye hirdetőtáblái és Facebook oldala

**A KÖZIGÁLLÁS publikálási időpontja:** 2021. február